Document ID: 31994R2220

KOMISSION ASETUS (EY) N:o 2220/94,
annettu 13 päivänä syyskuuta 1994,
jäsenvaltioiden mahdollisuudesta omenien ja päärynöiden ennalta ehkäisevää markkinoilta poisvetämistä koskevien lupien antamiseen
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (EY) N:o 3669/93(2), ja erityisesti sen 15 a artiklan 2 kohdan,
sekä katsoo, että
omenien ja päärynöiden ennalta ehkäisevästä markkinoilta poisvetämisestä 26 päivänä heinäkuuta 1979 annetussa komission asetuksessa (ETY) N:o 1596/79(3), sellaisena kuin se on viimeksi muutettuna asetuksella (ETY) N:o 3451/93(4), säädetään edellytyksistä, joilla lupa ennalta ehkäiseviin markkinoilta poisvetämisiin on mahdollista antaa,
markkinointivuoden 1994/1995 omenatuotanto arvioidaan 8 997 300 tonnin suuruiseksi; ennakoituja ylijäämiä on 7 660 000 tonnin tuotantoon nähden 1 337 300 tonnia; ainoastaan 50 prosenttia tästä määrästä eli enintään 668 650 tonnia on mahdollista vetää ennalta ehkäisevästi markkinoilta,
markkinointivuoden 1994/1995 päärynätuotanto arvioidaan 2 781 600 tonnin suuruiseksi; ennakoituja ylijäämiä on 2 360 000 tonnin tuotantoon nähden 421 600 tonnia; ainoastaan 50 prosenttia tästä määrästä eli enintään 210 800 tonnia on mahdollista vetää ennalta ehkäisevästi markkinoilta,
kyseiset määrät olisi jaettava eri jäsenvaltioiden kesken suhteessa ylijäämiin, jotka kussakin niistä ennakoidaan muodostuvan niistä lajikkeista, joiden osalta kyseiset markkinoilta poisvetämiset ovat mahdollisia,
asetuksen (ETY) N:o 1035/72 17 artiklan 1 kohdan ensimmäisen alakohdan säännösten mukaisesti ilmoitetut hinnat ovat useilla yhteisön edustavista markkinoista perushintaa alemmalla tasolla ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Jäsenvaltioiden on mahdollista antaa alueelleen sijoittautuneille tuottajajärjestöille lupa omenien ja päärynöiden ennalta ehkäiseviin markkinoilta poisvetämisiin markkinointivuoden 1994/1995 aikana.
2 artikla
1. Enintään 668 650 tonnia omenia ja 210 800 tonnia päärynöitä voidaan vetää markkinoilta ennalta ehkäisevästi kyseisten tonnimäärien jakautuessa jäsenvaltioittain seuraavasti:
TAULUKON PAIKKA
2. Ennalta ehkäisevät markkinoilta poisvetämiset ovat mahdollisia ainoastaan liitteessä mainittujen lajikkeiden osalta.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä syyskuuta 1994.

Labels: 3
17
18
6